Kining bahin sa Saad sa Amahan dili lang sa mga Judio apan usab sa tanang tawo nga nakadungog sa tawag sa Dios, mituo nga Manluluwas, ug naghinulsol sa ilang daotang kagahapon. Kini walay kalahian sa ilang kolor, kaalam, o mga kasinatian sa kinabuhi. Ang Balaang Espiritu wala mag-ila taliwala sa mga anak ug mga ginikanan, mga lalaki ug mga babaye, dato o pobre. Si bisan kinsa ang maghinulsol ug mopas-an sa krus ni Kristo mahimong usa ka sinagop ni Dios. Siya mahimong makaila ni Kristo, ang bugtong Anak sa Dios, og ang maong kahupnganan sila nakaambit. Karon ang Balaang Espiritu nagtawag kaninyo ug ubang minilyong mga tawo sa pagsulod ngadto sa kaluwasan ni Kristo. Ang lagdaanong pulong sa atong kaliwatan mao ang pagtawag sa Balaang Espiritu ngadto sa tanang tawo. Ang Iyang libreng tanyag kaninyo mao ang pagsulod ngadto sa pamilya sa Dios. Kinsa man ang usa nga nakadungog? Kinsa man ang usa nga moabot? Kinsa kadtong nag-ila sa iyang mga sala? Siya ba nga nagtuo ni Kristo ug nagsugod sa pagkinabuhi diha sa kahupnganan sa Iyang gahom!